[Buhari]Ban kori Ibrahim magu daga aiki ba | ArewaClass
Shugaban Najeriya Muhammadu Buhari ya musanta rahotannin da wasu kakafen watsa labarai na kasar suka bayar cewa ya kori shugaban hukumar da ke yaki da masu yi wa tattalin arzikin kasar ta’annati, EFCC, Ibrahim Magu daga aiki.
A cewarsa, “Mun karanta rahotannin cewa an sallami shugaban EFCC, Ibrahim Magu daga aiki.
Babu wani rohoto da babban mai shari’a na kasa, wato Antoni Janar ya mika wa fadar shugaban kasa a kan wannan batu. Don haka rahotannin da ke cewa an kore shi daga aiki shaci-fadi ne kawai”.
Ibrahim Magu dai ya shiga bakin ‘yan jarida sosai tun bayan da majalisar dattawan kasar taki amincewa ta tabbatar da shi a matsayin shugabannEFCC, tana mai cewa ta dauki matakin ne sakamakon wani rahoton sirri da hukumar tsaro ta farin-kaya, DSS ta mika mata a kansa wanda kebnuna cewa ya aikata ba daidai ba.
A kwanakin baya ne kakakin shugaban kasar ya ce Shugaba Buhari ya bayar da umarni ga ministan shari’ar kasar ya yi bincike kan wasu manyan jami’an gwamnatinsa bisa zarginsu da aikata ba daidai ba.
Shi dai Ibrahim Magu ta taka sawun manyan mutane da dama a yakin da yake yi da cin hanci da rashawa, cikin su har da Kanar Sambo Dasuki, tsohon mai bai wa tsohon shugaban kasarbshawara a kan sha’anin tsaro da kuma tsofaffin manyan jami’an rundunar sojan kasar, wadanda ake zargi da sace kudin da aka ware domin yaki da kungiyar Boko Haram.